Source: https://www.rup.ee/pluss/e-ajakiri/06-21-2015/juhatuse-liikme-hoolsuskohustus
Timestamp: 2019-10-20 14:13:48+00:00
Document Index: 1717559

Matched Legal Cases: ['§ 187', 'kohus ', 'kohus ', 'kohus ', '§ 187', 'Riigikohus ']

Juhatuse liikme hoolsuskohustus - Pluss
Kuldkogu
Documentide näidised
Tellijate menüü | Login
Avane Sulge
Juhatuse liikme hoolsuskohustus
http://www.riigikohus.ee/?id=11&tekst=RK/3-2-1-129-15
Riigikohtu 24.11.2015 lahend nr 3-2-1-129-15
Viide õigusaktidele:
ÄS § 187 lg 2
OÜ X (pankrotis) pankrotihaldur (hageja) esitas maakohtule hagi isiku X (kostja I), isiku Y (kostja II) ja isiku Z (kostja III) vastu, milles palus mõista kostjatelt solidaarselt välja kahjuhüvitise. Hagiavalduse kohaselt sõlmisid OÜ X ja OÜ Y laenulepingu, millega OÜ X andis OÜ-le Y laenu. Tagatistes pooled kokku ei leppinud. OÜ Y ei tagastanud laenu OÜ-le X. Laenulepingu sõlmimise ajal olid kostjad OÜ X juhatuse liikmed. Maakohus rahuldas hagi, kostjad esitasid apellatsioonkaebused. Ringkonnakohus tühistas maakohtu otsuse osas, millega kostjatelt mõisteti välja viivis 4442 eurot 39 senti ületavas osas. Kostjad I ja II esitasid kassatsioonid.
Riigikohtu seisukoht
1. Kolleegium leidis, et ringkonnakohtu otsus tuleb tühistada menetlusõiguse normi olulise rikkumise tõttu osas, millega ringkonnakohus jättis muutmata maakohtu otsuse kostjatelt I ja II kahjuhüvitise ning viivise väljamõistmise osas.
2. Kui osaühingul on mitu juhatuse liiget, siis tuleb ÄS § 187 lg-s 2 sätestatud nõude eeldused teha kindlaks iga juhatuse liikme kohta eraldi, st tuleb tuvastada, milles seisnes tema kohustuste rikkumine ja kas selle rikkumise ja osaühingule tekkinud kahju vahel on põhjuslik seos. Juhatuse liikme kohustuste täitmise hindamisel ja rikkumise tuvastamisel tuleb seda, kuidas kohustus täideti, võrrelda sellega, kuidas see tulnuks täita. Selliseks võrdlemiseks peab lisaks sellele, mida juhatuse liige tegi, olema tuvastatud ka see, mida ta pidanuks tegema. Seega ei saa rikkumist järeldada üksnes sellest, et saabus negatiivne tagajärg.
3. Seadus ei näe ette selgeid erandeid kontserni kuuluvate ühingute juhatuse liikmete hoolsuskohustuse kohta, kuid juhatuse liikme hoolsusstandardi sisustamisel tuleb arvestada ka kontsernisuhteid. Ärilise kaalutluse reegli järgimise hindamisel on keskse tähendusega otsuse tegemise protsess, mitte otsusega kaasnev tagajärg.
4. Kontserni kuuluva tütarühingu juhatuse liige võib vabaneda vastutusest, kui ta teeb tehingu, mis esmapilgul ei ole küll tütarühingu huvides, kuid mis kõiki asjaolusid kogumis kaaludes on kontserni kui terviku (ja seega lõppastmes ka tehingu teinud tütarühingu huvides), eeldusel et tehinguga ei tehta hoolsuskohustust rikkudes sooritust mõne teise kontserni kuuluva ühingu kasuks maksejõuetu tütarühingu arvel ega põhjustata tütarühingu maksejõuetust.
Riigikohus rahuldas kassatsioonkaebused osaliselt, saates asja uueks läbivaatamiseks ringkonnakohtule.
RAAMATUPIDAMISUUDISED PLUSS on MAJANDUSAJAKIRJA RAAMATUPIDAMISUUDISED ELEKTROONILINE LISA.
RAAMATUPIDAMISUUDISED PLUSS ilmub aastast 2012 ning tegutseb RAAMATUPIDAMISUUDISED kaubamärgi all. Elektrooniline ajakiri on autoriõigustega kaitstud. Ajakirjas avaldatud tekstide ja fotode kasutamine mis tahes viisil ilma väljaandja kirjaliku loata on keelatud.
Elektroonilises ajakirjas avaldatud artiklid on informatiivse iseloomuga. Ajakirja toimetus ei vastuta võimaliku otsese või kaudse kahju eest, mis võib tekkida selles ajakirjas avaldatud materjalide alusel tegutsemise tagajärjel.
© Kõik õigused kaitstud.
Saad vihje
N3 2018 N2 2018 N1 2018 N6 2017 N5 2017 N4 2017 N3 2017 N2 2017 N1 2017 N6 2016 N5 2016 N4 2016 N3 2016 N2 2016 N1 2016 N6 2015 N5 2015 N4 2015 N3 2015 N2 2015 N1 2015 N6 2014 N5 2014 N4 2014 N3 2014 N2 2014 N1 2014 N6 2013 N5 2013 N4 2013 N3 2013 N2 2013 N1 2013 N3 2012 N2 2012 N1 2012